Liber de causis
Liber de causis ('Priežasčių knyga') – nedidelės apimties neoplatoniškosios metafizikos veikalas. Į lotynų kalbą jį išvertė Gerardas Kremonietis. Kurį laiką šio veikalo autorystė klaidingai priskirta Aristoteliui, kai kurie viduramžių autoriai bandė išspręsti prieštaravimus tarp „Liber de causis“ ir autentiškų Aristotelio darbų. Tomas Akvinietis, perskaitęs lotynišką Proklo „Teologijos elementų“ vertimą (vertėjas Viljamas Murbekietis), suprato, kad galutinis „Liber de causis“ šaltinis – Proklo darbai. Jis pirmasis užginčijo Aristotelio autorystę.